พระสงฆ์วัดดังขอนแก่น มรณภาพคากุฏิ ฟุบคาเตียงนอน
วันที่ 1 ก.ค.2560 พ.ต.ท.ชนะ โกรธา สารวัตรสอบสวน สภ.ชุมแพ จ.ขอนแก่น พร้อมจนท.กู้ภัยเต็กก่าจีแชเกาะ รุดไปชันสูตรศพเหตุพระมรณภาพที่วัดชัยประดิษฐ์ เลขที่ 137 หมู่ 3 บ้านไผ่กุดหิน ต.ไชยสอ ที่เกิดเหตุเป็นกุฏิชั้นเดียวหลังใหญ่ในห้องนอนพระศพ พระคำสิงห์ ถาธิราช หรือรู้จักกันดีในนามพระอาจารย์ระพี ปภาถโร อายุ 66 ปี เดิมเป็นชาว อ.เชียงยืน จ.มหาสารคาม สภาพนั่งฟุบกับเตียงนอน,ตรวจสอบ ตามร่างกายไม่มีบาดแผลจากการถูกทำร้าย ทรัพย์สินภายในกุฏิยังอยู่ครบ สอบถามชาวบ้านทราบว่า เดิมพระอาจารย์ระพี จำพรรษาที่วัดบ้านกุดเข้ ต.หนองไผ่ อ.ชุมแพ ภายหลังมาจำพรรษาที่วัดชัยประดิษฐ์ได้ประมาณ 1 ปีเศษ ก่อนพบศพ น.ส.จิรัสญา เพชรร่วงมาค้า อายุ 32 ปี ซึ่งเป็นลูกสาวบุตรธรรมของพระผู้ตาย ได้พาญาติโยมลูกศิษย์จาก อ.หัวหิน จ.ประจวบคีรีขันธ์ มากราบนมัสการขอพร โดยมีนางหนูเสี่ยน วงษ์ชัยเพ็ง อายุ 66 ปี ชาวบ้านพาเข้าไปหาในกุฏิพร้อมเตรียมอาหารมาถวาย,หลังเปิดประตูห้องเข้าไปพบว่าพระอาจารย์ระพี ได้มรณภาพไปแล้ว จึงแจ้งให้เจ้าหน้าที่ทราบ เกี่ยวกับประวัติพระอาจารย์ระพี เดิมชื่อนายคำสิงห์ ถาธิราช อดีตเคยรับราชการตำรวจยศนายดาบ ภายหลังได้ลาออกจากราชการแล้วบวชเป็นพระหลายสิบพรรษา มีลูกศิษย์เป็นนายตำรวจระดับสูงของสำนักงานตำรวจแห่งชาติหลายคน อาทิ พล.ต.อ.วิเชียร พจน์โพธิ์ศรี อดีต ผบ.ตร. พล.ต.อ.เฉลิมเกียรติ ศรีวรขาน รอง ผบ.ตร.,อย่างไรก็ตาม ระหว่างจำพรรษามักมีนายตำรวจระดับผู้บริหารโรงพัก เดินทางมาขอพรเพื่อให้ชีวิตราชการก้าวหน้าได้ตำแหน่งสูงขึ้นอยู่ทุกปี ส่วนสาเหตุของการมรณภาพ คาดเกิดจากโรคประจำตัว ซึ่งเจ้าหน้าที่ตำรวจได้นำศพส่ง รพ.ชุมแพ ให้แพทย์ชันสูตรโดยละเอียดอีกครั้ง ส่วนศพญาติโยมได้ลงความเห็นให้ตั้งบำเพ็ญกุศลที่วัดชัยประดิษฐ์ สถานที่มรณภาพต่อไป.
พระอาจารย์ระพี ปภาถโร มรณภาพที่วัดชัยประดิษฐ์ จ.ขอนแก่น มรณภาพสภาพนั่งฟุบกับเตียงนอน คาดเกิดจากโรคประจำตัว โดยจนท.นำศพส่งรพ.ชุมแพ ให้แพทย์ชันสูตรโดยละเอียดอีกครั้ง
พระอาจารย์รพี ปภาถโร,พระมรณภาพ,พระมรณภาพในกุฏิ,วัดชัยประดิษฐ์,ขอนแก่น